
[bookmark: Sujet][bookmark: References]1. Απόφαση του Ευρωπαϊκού Κοινοβουλίου της 11ης Απριλίου 2024 σχετικά με την απαλλαγή όσον αφορά την εκτέλεση του προϋπολογισμού της κοινής επιχείρησης «Μια Ευρώπη που βασίζεται στην κυκλική βιοοικονομία» για το οικονομικό έτος 2022 (2023/2174(DEC))
[bookmark: TextBodyBegin]Το Ευρωπαϊκό Κοινοβούλιο,
–	έχοντας υπόψη τους οριστικούς ετήσιους λογαριασμούς της κοινής επιχείρησης «Μια Ευρώπη που βασίζεται στην κυκλική βιοοικονομία» για το οικονομικό έτος 2022,
–	έχοντας υπόψη την ετήσια έκθεση του Ελεγκτικού Συνεδρίου σχετικά με τις κοινές επιχειρήσεις της ΕΕ για το οικονομικό έτος 2022, που συνοδεύεται από τις απαντήσεις των κοινών επιχειρήσεων[footnoteRef:1], [1:  	ΕΕ C, C/2023/1025, 16.11.2023.] 

–	έχοντας υπόψη τη δήλωση αξιοπιστίας[footnoteRef:2] η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2022, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης, [2:  	ΕΕ C, C/2023/112, 12.10.2023.] 

–	έχοντας υπόψη τη σύσταση του Συμβουλίου, της 22ας Φεβρουαρίου 2024, σχετικά με τη χορήγηση απαλλαγής στην κοινή επιχείρηση για την εκτέλεση του προϋπολογισμού για το οικονομικό έτος 2022 (06182/2024 – C9‑0112/2024),
–	έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,
–	έχοντας υπόψη τον κανονισμό (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012[footnoteRef:3], και ιδίως το άρθρο 71, [3:  	ΕΕ L 193 της 30.7.2018, σ. 1.] 

–	έχοντας υπόψη τον κανονισμό (ΕΕ) 2021/2085 του Συμβουλίου, της 19ης Νοεμβρίου 2021, σχετικά με τη σύσταση των κοινών επιχειρήσεων στο πλαίσιο του προγράμματος «Ορίζων Ευρώπη» και για την κατάργηση των κανονισμών (ΕΚ) αριθ. 219/2007, (ΕΕ) αριθ. 557/2014, (ΕΕ) αριθ. 558/2014, (ΕΕ) αριθ. 559/2014, (ΕΕ) αριθ. 560/2014, (ΕΕ) αριθ. 561/2014 και (ΕΕ) αριθ. 642/2014[footnoteRef:4], και ιδίως το άρθρο 26, [4:  	ΕΕ L 427 της 30.11.2021, σ. 17.] 

–	έχοντας υπόψη τον κατ’ εξουσιοδότηση κανονισμό (ΕΕ) 2019/887 της Επιτροπής, της 13ης Μαρτίου 2019, σχετικά με τον πρότυπο δημοσιονομικό κανονισμό για τους οργανισμούς που αφορούν συμπράξεις δημόσιου και ιδιωτικού τομέα, που αναφέρονται στο άρθρο 71 του κανονισμού (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου[footnoteRef:5], [5:  	ΕΕ L 142 της 29.5.2019, σ. 16.] 

–	έχοντας υπόψη το άρθρο 100 και το παράρτημα V του Κανονισμού του,
–	έχοντας υπόψη τις γνωμοδοτήσεις της Επιτροπής Περιφερειακής Ανάπτυξης και της Επιτροπής Βιομηχανίας, Έρευνας και Ενέργειας,
–	έχοντας υπόψη την έκθεση της Επιτροπής Ελέγχου του Προϋπολογισμού (A9-0088/2024),
1.	χορηγεί απαλλαγή στον εκτελεστικό διευθυντή της κοινής επιχείρησης «Μια Ευρώπη που βασίζεται στην κυκλική βιοοικονομία» όσον αφορά την εκτέλεση του προϋπολογισμού της κοινής επιχείρησης για το οικονομικό έτος 2022·
2.	εκθέτει τις παρατηρήσεις του στο ψήφισμα που ακολουθεί·
3.	αναθέτει στην Πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον εκτελεστικό διευθυντή της κοινής επιχείρησης «Μια Ευρώπη που βασίζεται στην κυκλική βιοοικονομία», στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

[bookmark: _Toc161830265]2. Απόφαση του Ευρωπαϊκού Κοινοβουλίου της 11ης Απριλίου 2024 σχετικά με το κλείσιμο των λογαριασμών της κοινής επιχείρησης «Μια Ευρώπη που βασίζεται στην κυκλική βιοοικονομία» για το οικονομικό έτος 2022 (2023/2174(DEC))
Το Ευρωπαϊκό Κοινοβούλιο,
–	έχοντας υπόψη τους οριστικούς ετήσιους λογαριασμούς της κοινής επιχείρησης «Μια Ευρώπη που βασίζεται στην κυκλική βιοοικονομία» για το οικονομικό έτος 2022,
–	έχοντας υπόψη την ετήσια έκθεση του Ελεγκτικού Συνεδρίου σχετικά με τις κοινές επιχειρήσεις της ΕΕ για το οικονομικό έτος 2022, που συνοδεύεται από τις απαντήσεις των κοινών επιχειρήσεων[footnoteRef:6], [6:  	ΕΕ C, C/2023/1025, 16.11.2023.] 

–	έχοντας υπόψη τη δήλωση αξιοπιστίας[footnoteRef:7] η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2022, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης, [7:  	ΕΕ C, C/2023/112, 12.10.2023.] 

–	έχοντας υπόψη τη σύσταση του Συμβουλίου, της 22ας Φεβρουαρίου 2024, σχετικά με τη χορήγηση απαλλαγής στην κοινή επιχείρηση για την εκτέλεση του προϋπολογισμού για το οικονομικό έτος 2022 (06182/2024 – C9‑0112/2024),
–	έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,
–	έχοντας υπόψη τον κανονισμό (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ)[footnoteRef:8] αριθ. 966/2012, και ιδίως το άρθρο 71, [8:  	ΕΕ L 193 της 30.7.2018, σ. 1.] 

–	έχοντας υπόψη τον κανονισμό (ΕΕ) 2021/2085 του Συμβουλίου, της 19ης Νοεμβρίου 2021, σχετικά με τη σύσταση των κοινών επιχειρήσεων στο πλαίσιο του προγράμματος «Ορίζων Ευρώπη» και για την κατάργηση των κανονισμών (ΕΚ) αριθ. 219/2007, (ΕΕ) αριθ. 557/2014, (ΕΕ) αριθ. 558/2014, (ΕΕ) αριθ. 559/2014, (ΕΕ) αριθ. 560/2014, (ΕΕ) αριθ. 561/2014 και (ΕΕ) αριθ. 642/2014[footnoteRef:9], και ιδίως το άρθρο 26, [9:  	ΕΕ L 427 της 30.11.2021, σ. 17.] 

–	έχοντας υπόψη τον κατ’ εξουσιοδότηση κανονισμό (ΕΕ) 2019/887 της Επιτροπής, της 13ης Μαρτίου 2019, σχετικά με τον πρότυπο δημοσιονομικό κανονισμό για τους οργανισμούς που αφορούν συμπράξεις δημόσιου και ιδιωτικού τομέα, που αναφέρονται στο άρθρο 71 του κανονισμού (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου[footnoteRef:10], [10:  	ΕΕ L 142 της 29.5.2019, σ. 16.] 

–	έχοντας υπόψη το άρθρο 100 και το παράρτημα V του Κανονισμού του,
–	έχοντας υπόψη την έκθεση της Επιτροπής Ελέγχου του Προϋπολογισμού (A9‑0088/2024),
1.	εγκρίνει το κλείσιμο των λογαριασμών της κοινής επιχείρησης «Μια Ευρώπη που βασίζεται στην κυκλική βιοοικονομία» για το οικονομικό έτος 2022·
2.	αναθέτει στην Πρόεδρό του να διαβιβάσει την παρούσα απόφαση στον εκτελεστικό διευθυντή της κοινής επιχείρησης «Μια Ευρώπη που βασίζεται στην κυκλική βιοοικονομία», στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).


[bookmark: _Toc161830266]3. Ψήφισμα του Ευρωπαϊκού Κοινοβουλίου της 11ης Απριλίου 2024 με τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή όσον αφορά την εκτέλεση του προϋπολογισμού της κοινής επιχείρησης «Μια Ευρώπη που βασίζεται στην κυκλική βιοοικονομία» για το οικονομικό έτος 2022 (2023/2174(DEC))
Το Ευρωπαϊκό Κοινοβούλιο,
–	έχοντας υπόψη την απόφασή του σχετικά με την απαλλαγή όσον αφορά την εκτέλεση του προϋπολογισμού της κοινής επιχείρησης «Μια Ευρώπη που βασίζεται στην κυκλική βιοοικονομία» για το οικονομικό έτος 2022,
–	έχοντας υπόψη το άρθρο 100 και το παράρτημα V του Κανονισμού του,
–	έχοντας υπόψη τις γνωμοδοτήσεις της Επιτροπής Περιφερειακής Ανάπτυξης και της Επιτροπής Βιομηχανίας, Έρευνας και Ενέργειας,
–	έχοντας υπόψη την έκθεση της Επιτροπής Ελέγχου του Προϋπολογισμού (A9‑0088/2024),
Α.	λαμβάνοντας υπόψη ότι η κοινή επιχείρηση «Μια Ευρώπη που βασίζεται στην κυκλική βιοοικονομία» («η ΚΕ CBE»), με έδρα στις Βρυξέλλες, συστάθηκε τον Νοέμβριο του 2021 στο πλαίσιο του προγράμματος «Ορίζων Ευρώπη» για την περίοδο έως τις 31 Δεκεμβρίου 2031[footnoteRef:11]· λαμβάνοντας υπόψη ότι η ΚΕ CBE αντικατέστησε και διαδέχθηκε την κοινή επιχείρηση βιομηχανιών βιοπροϊόντων («η ΚΕ BBI»), που είχε συσταθεί τον Μάιο του 2014 στο πλαίσιο του προγράμματος «Ορίζων 2020» για το διάστημα έως την 31η Δεκεμβρίου 2024[footnoteRef:12]· [11:  	Κανονισμός (ΕΕ) 2021/2085 του Συμβουλίου, της 19ης Νοεμβρίου 2021, σχετικά με τη σύσταση των κοινών επιχειρήσεων στο πλαίσιο του προγράμματος «Ορίζων Ευρώπη» και για την κατάργηση των κανονισμών (ΕΚ) αριθ. 219/2007, (ΕΕ) αριθ. 557/2014, (ΕΕ) αριθ. 558/2014, (ΕΕ) αριθ. 559/2014, (ΕΕ) αριθ. 560/2014, (ΕΕ) αριθ. 561/2014 και (ΕΕ) αριθ. 642/2014 (ΕΕ L 427 της 30.11.2021, σ. 17).]  [12:  	Κανονισμός (ΕΕ) αριθ. 560/2014 του Συμβουλίου, της 6ης Μαΐου 2014, σχετικά με την κοινή επιχείρηση βιομηχανιών βιοπροϊόντων (ΕΕ L 169 της 7.6.2014, σ. 130).] 

Β.	λαμβάνοντας υπόψη ότι η ΚΕ CBE είναι σύμπραξη δημόσιου-ιδιωτικού τομέα που εστιάζει στην έρευνα και καινοτομία για την ανάπτυξη ενός βιώσιμου και ανταγωνιστικού κλάδου κυκλικών βιομηχανιών βιοπροϊόντων· λαμβάνοντας υπόψη ότι ιδρυτικά μέλη της είναι η Ένωση, εκπροσωπούμενη από την Επιτροπή, και βιομηχανικοί εταίροι, εκπροσωπούμενοι από την κοινοπραξία βιομηχανιών βιοπροϊόντων (Bio-based Industries Consortium)·
Γ.	λαμβάνοντας υπόψη ότι, για να αυξηθεί η διαφάνεια, η ΚΕ CBE πρέπει να γνωστοποιεί, στους ετήσιους λογαριασμούς της, σημαντικές πληροφορίες σχετικά με τις εισφορές των μελών σε επίπεδο προγράμματος· λαμβάνοντας υπόψη ότι, για κάθε πρόγραμμα στο πλαίσιο του οποίου λειτουργεί, η ΚΕ CBE πρέπει να παρουσιάζει, ανά κατηγορία μελών, έως το τέλος του έτους, όλες τις σημαντικές πληροφορίες, συμπεριλαμβανομένων των νομικά δεσμευτικών τιμών-στόχου για τις εισφορές που είχαν τεθεί για το σχετικό πρόγραμμα, του όγκου των εισφορών που ελήφθησαν και του όγκου των νομικών δεσμεύσεων· λαμβάνοντας υπόψη ότι η ΚΕ CBE θα πρέπει να συνεχίσει να βελτιώνει τη διαφάνεια·
Γενικά
1.	σημειώνει ότι, σύμφωνα με την έκθεση του Ελεγκτικού Συνεδρίου για τους ετήσιους λογαριασμούς της ΚΕ CBE για το οικονομικό έτος 2022 («η έκθεση του Ελεγκτικού Συνεδρίου»)[footnoteRef:13], οι ετήσιοι λογαριασμοί παρέχουν ακριβοδίκαιη εικόνα, από κάθε ουσιώδη πλευρά, της οικονομικής κατάστασης της ΚΕ CBE στις 31 Δεκεμβρίου 2022, των αποτελεσμάτων των πράξεών της, των ταμειακών ροών της και των μεταβολών του καθαρού ενεργητικού για το έτος που έληξε την ημερομηνία αυτή, σύμφωνα με τον δημοσιονομικό κανονισμό της και τους λογιστικούς κανόνες που ενέκρινε ο υπόλογος της Επιτροπής· σημειώνει ακόμη ότι, σύμφωνα με την έκθεση του Ελεγκτικού Συνεδρίου, οι πράξεις στις οποίες βασίζονται οι λογαριασμοί είναι, από κάθε ουσιώδη πλευρά, νόμιμες και κανονικές· [13:  	Ετήσια έκθεση του Ευρωπαϊκού Ελεγκτικού Συνεδρίου σχετικά με τις κοινές επιχειρήσεις της ΕΕ για το οικονομικό έτος 2022 (σ. 96).] 

2.	επικροτεί τον ρόλο της ΚΕ CBE στην προαγωγή ανταγωνιστικών κυκλικών βιομηχανιών βιοπροϊόντων στην Ένωση·
3.	σημειώνει ότι οι αλλαγές στο μέγεθος του προϋπολογισμού της ΚΕ CBE εξαρτώνται σε μεγάλο βαθμό από το στάδιο υλοποίησης των πολυετών προγραμμάτων έρευνας και καινοτομίας, τα οποία αυτή υλοποιεί·
4.	σημειώνει ότι, το 2022, η ΚΕ CBE ξεκίνησε με την υλοποίηση του προγράμματος «Ορίζων Ευρώπη» και, συνεπώς, ο προϋπολογισμός του 2022 περιλαμβάνει τον προϋπολογισμό αναλήψεων υποχρεώσεων για τις πρώτες προσκλήσεις υποβολής προτάσεων του προγράμματος «Ορίζων Ευρώπη» που προγραμματίστηκαν για το 2021 και το 2022·
Δημοσιονομική και χρηματοοικονομική διαχείριση
5.	σημειώνει ότι, σύμφωνα με την ενοποιημένη ετήσια έκθεση δραστηριοτήτων της ΚΕ CBE για το 2022[footnoteRef:14], ο συνολικός διαθέσιμος προϋπολογισμός για το 2022 ήταν 264,2 εκατομμύρια EUR σε πιστώσεις αναλήψεων υποχρεώσεων και 80,3 εκατομμύρια EUR σε πιστώσεις πληρωμών[footnoteRef:15]· σημειώνει ότι η εκτέλεση του προϋπολογισμού ήταν 125 εκατομμύρια EUR (47 % εκτέλεση) για τις πιστώσεις αναλήψεων υποχρεώσεων[footnoteRef:16] και 52 εκατομμύρια EUR (65 % εκτέλεση) για τις πιστώσεις πληρωμών[footnoteRef:17]· [14:  	Ενοποιημένη ετήσια έκθεση δραστηριοτήτων για το 2022 (σ. 8)]  [15:  	Ο συνολικός προϋπολογισμός περιλαμβάνει τον επιχειρησιακό προϋπολογισμό (που χρησιμοποιείται για τη χρηματοδότηση επιλεγμένων έργων) και τον διοικητικό προϋπολογισμό (που χρησιμοποιείται για τη χρηματοδότηση δραστηριοτήτων του γραφείου προγράμματος).]  [16:  	Τίτλος 1: 2,9 εκατομμύρια EUR (63 % εκτέλεση)· τίτλος 2: 1,6 εκατομμύρια EUR (60 % εκτέλεση)· τίτλος 3: 120,5 εκατομμύρια EUR (48 % εκτέλεση).]  [17:  	Τίτλος 1: 2,8 εκατομμύρια EUR (55 % εκτέλεση)· τίτλος 2: 1,9 εκατομμύρια EUR (68 % εκτέλεση)· τίτλος 3: 47,4 εκατομμύρια EUR (65 % εκτέλεση).] 

6.	σημειώνει ότι το διοικητικό συμβούλιο ενέκρινε τον προϋπολογισμό του 2022 για την ΚΕ CBE σε δύο στάδια: στις 16 Δεκεμβρίου 2021, ο προϋπολογισμός για το προϋπάρχον τμήμα της ΚΕ BBI ψηφίστηκε για συνολικό ποσό 6 εκατομμυρίων EUR σε πιστώσεις αναλήψεων υποχρεώσεων και 85,6 εκατομμυρίων EUR σε πιστώσεις πληρωμών[footnoteRef:18]· [18:  	Ενοποιημένη ετήσια έκθεση δραστηριοτήτων για το 2022 (σ. 77)] 

7.	σημειώνει ακόμη ότι δεν υπογράφηκαν επιχορηγήσεις στο πλαίσιο της εντολής της ΚΕ CBE, και ότι είχαν υπογραφεί 142 επιχορηγήσεις στο πλαίσιο της εντολής της ΚΕ BBI, συνολικής αξίας 822 εκατομμυρίων EUR·
8.	σημειώνει ότι, στις 31 Μαΐου 2022, εγκρίθηκε τροποποίηση του προϋπολογισμού για την προσθήκη του (νέου) προϋπολογισμού του 2022 για την ΚΕ CBE, ο οποίος περιλαμβάνει 254,9 εκατομμύρια EUR σε πιστώσεις αναλήψεων υποχρεώσεων και 1,7 εκατομμύρια EUR σε πιστώσεις πληρωμών· σημειώνει ότι η τροποποίηση επίσης περιλάμβανε μείωση κατά 11,2 εκατομμύρια EUR για την επανενεργοποίηση επιχειρησιακών πιστώσεων πληρωμών της ΚΕ BBI, οι οποίες στο στάδιο αυτό θεωρούνταν πλεονασματικές σε σχέση με τις ανάγκες (έτσι, η συνολική τροποποίηση του προϋπολογισμού ως προς τις πιστώσεις αναλήψεων υποχρεώσεων ήταν -9,6 εκατομμύρια EUR (μείον))·
9.	σημειώνει ότι, στις 28 Νοεμβρίου 2022, μια ακόμη τροποποίηση του προϋπολογισμού παρείχε επιπλέον 1 εκατομμύριο EUR σε πιστώσεις πληρωμών για τους εμπειρογνώμονες αξιολογητές της ΚΕ CBE στο πλαίσιο του τίτλου 3[footnoteRef:19], και προκειμένου να αποτυπωθεί σε λογιστικό επίπεδο η προσέγγιση που υιοθέτησε η Ευρωπαϊκή Επιτροπή για τη μεταχείριση των πιστώσεων πληρωμών για εμπειρογνώμονες αξιολογητές στις προσκλήσεις υποβολής προτάσεων· [19:  	Τίτλος 3: λειτουργικές δαπάνες (για την υλοποίηση των δραστηριοτήτων και την εκτέλεση των καθηκόντων που ανατίθενται στην ΚΕ CBE σύμφωνα με τον κανονισμό του Συμβουλίου για τη σύστασή της).] 

10.	σημειώνει ότι ο αρχικός προϋπολογισμός της ΚΕ BBI περιλάμβανε σχετικά μεγάλο πλεόνασμα αχρησιμοποίητου προϋπολογισμού από προηγούμενα έτη (2019, 2020 και 2021): 1,1 εκατομμύρια EUR σε πιστώσεις αναλήψεων υποχρεώσεων και 1,6 εκατομμύρια EUR σε πιστώσεις πληρωμών στο διοικητικό σκέλος, και 40 εκατομμύρια EUR σε πιστώσεις πληρωμών στο επιχειρησιακό σκέλος·
11.	σημειώνει ότι αυτές οι επανενεργοποιημένες πιστώσεις αναλώθηκαν σύμφωνα με το άρθρο 6 παράγραφος 5 των δημοσιονομικών κανόνων της ΚΕ CBE, με αποτέλεσμα να φθάσει η εκτέλεση σε 69 % για τις πιστώσεις αναλήψεων υποχρεώσεων στο διοικητικό σκέλος, 88 % για τις πιστώσεις πληρωμών στο διοικητικό σκέλος, και 100 % για τις πιστώσεις πληρωμών στο επιχειρησιακό σκέλος έως το τέλος του έτους· σημειώνει ότι ο κύριος λόγος για τη χαμηλότερη εκτέλεση στον διοικητικό προϋπολογισμό είναι ότι μεγάλο ποσό πιστώσεων διατηρήθηκε διαθέσιμο στις γραμμές του προϋπολογισμού του τίτλου 2[footnoteRef:20] για τις επικοινωνίες έως το τέλος του έτους, με σκοπό τη σύναψη σύμβασης για την εκδήλωση του φόρουμ συμφεροντούχων που θα λάμβανε χώρα το 2023· [20:  	Τίτλος 2: διοικητικές δαπάνες (περιλαμβάνονται οι γενικές δαπάνες υποδομών και λειτουργίας, όπως η μίσθωση ακινήτων, δαπάνες ΤΠ, έπιπλα και εξοπλισμός γραφείων, επικοινωνίες και συνεδριάσεις, καθώς και διάφορες άλλες διοικητικές δαπάνες).] 

12.	σημειώνει ωστόσο ότι, σύμφωνα με την ΚΕ CBE, αυτό κατέστη αδύνατο, και η σύμβαση υπεγράφη εντέλει στα μέσα Ιανουαρίου του 2023 ενώ οι πιστώσεις επανενεργοποιήθηκαν στους προϋπολογισμούς του 2023 και του 2024·
13.	σημειώνει ότι, στο τέλος του 2022, υπήρχε συνολικό πλεόνασμα αχρησιμοποίητων πιστώσεων της ΚΕ BBI ύψους 1,1 εκατομμυρίων EUR σε διοικητικές πιστώσεις αναλήψεων υποχρεώσεων και 1,5 εκατομμυρίων EUR σε διοικητικές πιστώσεις πληρωμών, καθώς και 25,2 εκατομμυρίων EUR σε επιχειρησιακές πιστώσεις πληρωμών·
14.	σημειώνει ότι, από την πλευρά της ΚΕ CBE, δεν υπήρχαν σημαντικές επανενεργοποιημένες πιστώσεις, καθώς δεν είχε ζητηθεί προϋπολογισμός για την περίοδο πριν από το 2021· σημειώνει, ωστόσο, ότι προϋπολογισμός που είχε αρχικά προβλεφθεί, από την Επιτροπή, για την ΚΕ CBE (συμπεριλαμβανομένης πρόσκλησης υποβολής προτάσεων για το 2021 η οποία δεν πραγματοποιήθηκε ποτέ) είχε δεσμευθεί από τη ΓΔ RTD, και ότι η ΚΕ CBE έπρεπε να αναλάβει, στον διοικητικό και επιχειρησιακό προϋπολογισμό της για το 2022, τις προβλεπόμενες πιστώσεις αναλήψεων υποχρεώσεων και πιστώσεις πληρωμών της ΚΕ CBE για τα έτη 2021 και 2022·
15.	σημειώνει ακόμη ότι, στο διοικητικό σκέλος, θα δοθεί προτεραιότητα στην εκτέλεση του προϋπάρχοντος προϋπολογισμού της ΚΕ BBI έως το τέλος του 2024, καθώς δεν εκτελέστηκε σχεδόν κανένας από τους διοικητικούς προϋπολογισμούς της ΚΕ CBE το 2022· σημειώνει ότι αυτό μειώνει τη συνολική εκτέλεση του προϋπολογισμού, αλλά εν προκειμένω θα παρασχεθούν τα ποσοστά εκτέλεσης του διοικητικού μόνο προϋπολογισμού της ΚΕ BBI, για ρεαλιστική σύγκριση·
16.	σημειώνει ότι, σύμφωνα με την έκθεση του Ελεγκτικού Συνεδρίου, στους ετήσιους λογαριασμούς της ΚΕ για το 2022, τα ποσά των εισφορών που αναγνωρίζονται διαφέρουν σημαντικά ανά κατηγορία μελών (Ένωση και ιδιωτικά μέλη)· κατανοεί ότι αυτό οφείλεται στο γεγονός ότι οι εισφορές σε χρήμα της Ένωσης επικυρώνονται και αναγνωρίζονται όταν καταβάλλονται στην ΚΕ CBE, κατά την έναρξη της υλοποίησης του έργου, ενώ οι εισφορές σε είδος των μελών αναγνωρίζονται μετά την επικύρωση των εξόδων που έχουν πραγματοποιηθεί και δηλωθεί για την υλοποίηση του έργου·
17.	καλεί την ΚΕ CBE να αντιμετωπίσει τη διαφορά μεταξύ του αναγνωρισμένου ποσού των εισφορών σε χρήμα, αφενός, και των εισφορών σε είδος, αφετέρου, παρέχοντας πληροφορίες σχετικά με τις νομικές δεσμεύσεις των μελών της ΚΕ στο τέλος του έτους, όπως αποτυπώνονται στις υπογραφείσες συμφωνίες επιχορήγησης και συμβάσεις· επικροτεί τη δέσμευση της ΚΕ CBE να αντιμετωπίσει το ζήτημα στους ετήσιους λογαριασμούς του επόμενου έτους·
18.	σημειώνει ότι το επίπεδο των επικυρωμένων εισφορών σε είδος των ιδιωτικών μελών για επιχειρησιακές δραστηριότητες παρέμεινε χαμηλό (65,9 εκατομμύρια EUR) επειδή η πιστοποίηση των εισφορών από την ΚΕ CBE λαμβάνει χώρα μόλις πραγματοποιηθούν οι τελικές πληρωμές των έργων του προγράμματος «Ορίζων 2020» και εκδοθούν τα πιστοποιητικά οικονομικών καταστάσεων·
19.	σημειώνει με ανησυχία ότι, τα ιδιωτικά μέλη του προγράμματος «Ορίζων 2020» δεν θα έχουν επιτύχει την ενδεικτική τιμή-στόχο τους για τις εισφορές για επιχειρησιακές δραστηριότητες στο τέλος της περιόδου υλοποίησης του προγράμματος·
20.	σημειώνει τους κινδύνους σε σχέση με την υλοποίηση του προγράμματος για την ΚΕ CBE σε περίπτωση που τα ιδιωτικά μέλη δεν επιτύχουν τις ελάχιστες τιμές-στόχο για τις εισφορές έως το τέλος του προγράμματος «Ορίζων 2020»·
21.	σημειώνει ότι, όσον αφορά τα επιτεύγματα της ΚΕ CBE για το πρόγραμμα «Ορίζων 2020», στα τέλη του 2022 η ΚΕ CBE είχε δεσμεύσει πλήρως τη μέγιστη επιχειρησιακή εισφορά της Ένωσης ύψους 815,8 εκατομμυρίων EUR για υπογεγραμμένες συμφωνίες επιχορήγησης και συμβάσεις στο πλαίσιο του προγράμματος «Ορίζων 2020»· σημειώνει επίσης ότι, από αυτό το δεσμευθέν ποσό, περίπου 94 εκατομμύρια EUR (ή το 11,5 %) μένουν να καταβληθούν εντός των προσεχών ετών για έργα που δεν έχουν ολοκληρωθεί ακόμα·
22.	σημειώνει ακόμη ότι, στο τέλος του 2022, τα ιδιωτικά μέλη είχαν αναλάβει τη νομική δέσμευση να παράσχουν, στις επιχειρησιακές δραστηριότητες της ΚΕ CBE, εισφορές σε είδος και σε χρήμα ύψους 258,4 εκατομμυρίων EUR, ποσό που αντιστοιχεί στο 54 % της ενδεικτικής τιμής-στόχου των 475,3 εκατομμυρίων EUR που έχει οριστεί στα εγκεκριμένα ετήσια προγράμματα εργασίας της ΚΕ· σημειώνει ότι, από το ποσό αυτό, στο τέλος του 2022 η ΚΕ CBE είχε δηλώσει 154,7 εκατομμύρια EUR (ή το 32,5 % της τιμής-στόχου)·
23.	σημειώνει ακόμη ότι, το 2022, η ΚΕ αναγκάστηκε να ακυρώσει υπογεγραμμένα έργα αξίας 8,2 εκατομμυρίων EUR περίπου λόγω της απρόβλεπτης λήξης ενός εμβληματικού έργου του προγράμματος «Ορίζων 2020» και της αναστολής αρκετών άλλων έργων και, δεδομένου ότι όλες οι προσκλήσεις υποβολής προτάσεων του προγράμματος «Ορίζων 2020» έκλεισαν στο τέλος του 2020, η ΚΕ CBE δεν θα επιτύχει τον ενδεικτικό στόχο για τις εισφορές των ιδιωτικών μελών στις επιχειρησιακές δραστηριότητες της ΚΕ έως το τέλος της περιόδου προγραμματισμού·
24.	επικροτεί το γεγονός ότι η ΚΕ CBE δήλωσε ότι πέτυχε τους επιχειρησιακούς της στόχους για τις προσκλήσεις στο πλαίσιο του προγράμματος «Ορίζων 2020»· σημειώνει ωστόσο ότι το Ελεγκτικό Συνέδριο θεωρεί πως η σημαντική αυτή μείωση των εισφορών των ιδιωτικών μελών υπονομεύει τη συνολική υλοποίηση των τμημάτων του προγράμματος «Ορίζων 2020» που αφορούν την ΚΕ CBE·
25.	σημειώνει ότι, προκειμένου να διασφαλιστεί, έως το τέλος της περιόδου προγραμματισμού, η επίτευξη της τιμής-στόχου που ορίζεται στον ιδρυτικό κανονισμό της ΚΕ CBE για τις εισφορές των ιδιωτικών μελών, ύψους 2 730 εκατομμυρίων EUR, η ΚΕ αναθεώρησε προς τα άνω, σε 2 235,5 εκατομμύρια EUR, την τιμή-στόχο της για την εισφορά σε είδος των ιδιωτικών μελών για συμπληρωματικές δραστηριότητες· σημειώνει ότι, στο τέλος του 2022, τα ιδιωτικά μέλη είχαν δηλώσει συνολικές εισφορές σε είδος για συμπληρωματικές δραστηριότητες ύψους 1 797,9 εκατομμυρίων EUR, ποσό που αντιστοιχεί στο 73,8 % της νέας τιμής-στόχου, αλλά η διαδικασία πιστοποίησης δεν ολοκληρώθηκε για 658 εκατομμύρια EUR, ή το 37% του δηλωθέντος ποσού·
26.	επικροτεί το γεγονός ότι, προκειμένου να μετριαστεί ο κίνδυνος μη επίτευξης της τιμής-στόχου της ΚΕ CBE όσον αφορά τις εισφορές σε είδος για συμπληρωματικές δραστηριότητες έως το τέλος του προγράμματος, τον Νοέμβριο του 2022 η κοινοπραξία βιομηχανιών βιοπροϊόντων πρότεινε στο διοικητικό συμβούλιο της ΚΕ CBE να εγκρίνει περαιτέρω επενδύσεις των ιδιωτικών μελών ύψους 416 εκατομμυρίων EUR για συμπληρωματικές δραστηριότητες το 2023·
27.	σημειώνει με ανησυχία ότι το Ελεγκτικό Συνέδριο θεωρεί πως το ποσοστό εκτέλεσης του προϋπολογισμού πληρωμών του 2022 για τις δραστηριότητες του προγράμματος «Ορίζων 2020» έφθινε· αναγνωρίζει ότι αυτό συνέβη επειδή οι δικαιούχοι βρέθηκαν αντιμέτωποι με αυξανόμενα έξοδα και προβλήματα στις παραδόσεις·
28.	σημειώνει ότι, όσον αφορά τις δραστηριότητες στο πλαίσιο του προγράμματος «Ορίζων 2020», η ΚΕ CBE δεν έλαβε νέες επιχειρησιακές πιστώσεις αναλήψεων υποχρεώσεων, δεδομένου ότι είχε περατώσει την τελευταία διαδικασία πρόσκλησης υποβολής προτάσεων στο τέλος του 2020· σημειώνει ότι το ποσοστό εκτέλεσης των επιχειρησιακών πιστώσεων πληρωμών μειώθηκε στο 65 % (έναντι 85 % το 2021), γεγονός που, σύμφωνα με την ΚΕ CBE, οφειλόταν στην αύξηση των εξόδων και στα προβλήματα στις παραδόσεις που αντιμετώπισαν οι δικαιούχοι εξαιτίας της κρίσης COVID-19 και του πολέμου στην Ουκρανία και, κατά συνέπεια, χρειάστηκε να παραταθεί η διάρκεια των περισσότερων έργων του προγράμματος «Ορίζων 2020» και να αναβληθούν για το 2023 οι τελικές πληρωμές·
29.	συμφωνεί με το Ελεγκτικό Συνέδριο ότι η ΚΕ CBE πρέπει να καταρτίσει σχέδιο δράσης με καθορισμένο χρονοδιάγραμμα για την ολοκλήρωση της υλοποίησης των έργων που εγκρίθηκαν στο πλαίσιο προηγούμενων πολυετών δημοσιονομικών πλαισίων (ΠΔΠ)·
30.	συμφωνεί με το Ελεγκτικό Συνέδριο ότι, προκειμένου να διασφαλιστεί η επίτευξη των τιμών-στόχου για τις εισφορές των ιδιωτικών μελών της υπό το ΠΔΠ 2021-2027, η ΚΕ CBE πρέπει, βάσει στρατηγικού σχεδίου υλοποίησης του προγράμματος, να παρακολουθεί σε ετήσια βάση την πρόοδο των μεμονωμένων εισφορών των ιδιωτικών μελών·
31.	σημειώνει ότι, το 2022, η ΚΕ εκτέλεσε μόλις το 47 % του προϋπολογισμού αναλήψεων υποχρεώσεων για έργα στο πλαίσιο της πρώτης σημαντικής πρόσκλησης υποβολής προτάσεων του προγράμματος «Ορίζων Ευρώπη», αξίας 120 εκατομμυρίων EUR, την οποία είχε προκηρύξει νωρίτερα στη διάρκεια του έτους·
32.	σημειώνει ότι, το 2022, η Επιτροπή και τα ιδιωτικά μέλη συνεισέφεραν από 0,8 εκατομμύρια EUR σε χρήμα στις διοικητικές δαπάνες της ΚΕ CBE· σημειώνει ότι η ΚΕ CBE δεν ζήτησε εισφορές σε χρήμα για τις δραστηριότητές της στο πλαίσιο του προγράμματος «Ορίζων Ευρώπη», επειδή δεν προσδοκούσε να ολοκληρώσει την πρώτη πρόκληση που είχε προκηρύξει στο πλαίσιο του προγράμματος αυτού στις αρχές του 2022 πριν από το πρώτο εξάμηνο του 2023·
33.	σημειώνει ότι, στο τέλος του 2022, το ποσοστό εκτέλεσης όσον αφορά τον προϋπολογισμό αποδοχών της ΚΕ CBE (τίτλος 1) ήταν χαμηλό (55 %) και ότι, σύμφωνα με την ΚΕ CBE, αυτό οφειλόταν στην καθυστερημένη έναρξη των συμβάσεων απασχόλησης του νεοπροσληφθέντος προσωπικού το 2022·
Δημόσιες συμβάσεις και προσωπικό
34.	σημειώνει ότι, το 2022, η ΚΕ CBE συνέχισε να εκμεταλλεύεται όσο το δυνατόν περισσότερο τις υφιστάμενες συμβάσεις-πλαίσιο στο επίπεδο της Ευρωπαϊκής Επιτροπής· σημειώνει ότι, όταν οι εν λόγω συμβάσεις δεν ήταν διαθέσιμες στην ΚΕ CBE ή είχαν λήξει, ήταν αναγκαίο να δρομολογηθούν ειδικές διαδικασίες υποβολής προσφορών, οι περισσότερες εκ των οποίων για συμβάσεις μικρής αξίας[footnoteRef:21]· [21:  	Πολλές συμβάσεις συνήφθησαν για ποσό μικρότερο των 15 000 EUR η καθεμία.] 

35.	σημειώνει ότι η ΚΕ CBE υπέγραψε επίσης ειδικές συμβάσεις δυνάμει της σύμβασης-πλαισίου υπό επιμερισμένη διαχείριση με τις άλλες ΚΕ, και δη για κοινές υπηρεσίες ΤΠ· σημειώνει ακόμη ότι καθ’ όλη τη διάρκεια του 2022, η ΚΕ CBE χρησιμοποίησε συμφωνίες επιπέδου υπηρεσιών που ίσχυαν για την Επιτροπή·
36.	σημειώνει ότι, σύμφωνα με την ενοποιημένη ετήσια έκθεση δραστηριοτήτων, το 2022 ήταν έτος μετάβασης από την ΚΕ BBI στην ΚΕ CBE· σημειώνει ότι, έως το τέλος του 2022, το γραφείο προγράμματος της ΚΕ CBE απασχολούσε 26 υπαλλήλους (σε σύγκριση με 22 το 2021), με σχεδόν πλήρη κάλυψη του πίνακα προσωπικού[footnoteRef:22] στο πλαίσιο της νέας σχετικής εντολής· επικροτεί το γεγονός ότι η ΚΕ CBE προσέλαβε οκτώ νέους υπαλλήλους στο πλαίσιο της νέας εντολής της· [22:  	Ο πλήρης πίνακας προσωπικού είναι 29 άτομα για τον οργανισμό, αριθμός τον οποίον αναμένεται να καλύψει η ΚΕ CBE στις αρχές του 2024 μετά τον διορισμό νέου εκτελεστικού διευθυντή.] 

37.	σημειώνει ότι, το 2022, η ΚΕ CBE επιβεβαίωσε την ισόρροπη εκπροσώπηση των φύλων σε διευθυντικές θέσεις, το 50 % των οποίων καταλαμβανόταν από γυναίκες·
38.	σημειώνει ότι το προσωπικό της ΚΕ CBE διαχειρίστηκε ταυτόχρονα αυξανόμενο αριθμό εν εξελίξει έργων για πολλαπλά προγράμματα του ΠΔΠ· εφιστά την προσοχή στο γεγονός ότι η εν λόγω τάση δεν πρέπει να αποδυναμώσει την αποτελεσματικότητα των εσωτερικών ελέγχων των ΚΕ CBE και τη διαχείριση των κονδυλίων αυτών ούτε να καθυστερήσει την υλοποίηση των νέων προγραμμάτων·
Συστήματα διαχείρισης και ελέγχου
39.	σημειώνει ότι, σύμφωνα με τις παρατηρήσεις του Ελεγκτικού Συνεδρίου σχετικά με τα συστήματα διαχείρισης και ελέγχου, όσον αφορά τις δαπάνες στο πλαίσιο των προγραμμάτων «Ορίζων 2020» και «Ορίζων Ευρώπη», υπεύθυνη για τους κατασταλτικούς ελέγχους είναι η Κοινή Υπηρεσία Ελέγχου της ΓΔ RTD της Επιτροπής·
40.	σημειώνει ότι, για τις δαπάνες του προγράμματος «Ορίζων 2020» (εκκαθαρίσεις και τελικές πληρωμές), η ΚΕ ανέφερε αντιπροσωπευτικό ποσοστό σφάλματος 1,9 % και υπολειπόμενο ποσοστό σφάλματος 1,2 %·
41.	σημειώνει ότι, για το πρόγραμμα «Ορίζων Ευρώπη», δεν έχουν διενεργηθεί ακόμη κατασταλτικοί έλεγχοι, επειδή οι πρώτες ενδιάμεσες πληρωμές αναμένεται να πραγματοποιηθούν μόλις το 2024·
42.	σημειώνει ότι, προκειμένου να αξιολογήσει τις δικλίδες που εφαρμόζει η ΚΕ CBE όσον αφορά τις επιχειρησιακές πληρωμές, το Ελεγκτικό Συνέδριο επέλεξε και έλεγξε τυχαίο δείγμα πληρωμών που πραγματοποιήθηκαν το 2022 στο πλαίσιο του προγράμματος «Ορίζων 2020» σε επίπεδο τελικών δικαιούχων[footnoteRef:23]· σημειώνει ότι, σε μία περίπτωση, το Ελεγκτικό Συνέδριο εντόπισε και ποσοτικοποίησε σοβαρό σφάλμα που προέκυψε από δήλωση δαπανών προσωπικού καθ’ υπέρβαση των πραγματικών, διότι ο δικαιούχος άλλαξε τη μέθοδο υπολογισμού του ωρομισθίου στη διάρκεια του οικονομικού έτους και συμπεριέλαβε μη επιλέξιμες συνταξιοδοτικές δαπάνες και επιμίσθια στα δηλωθέντα έξοδα· [23:  	Όσον αφορά τις πράξεις πληρωμών επιχορηγήσεων που υποβλήθηκαν σε ελεγκτική δοκιμασία σε επίπεδο δικαιούχων, το όριο αναφοράς ποσοτικοποιήσιμων σφαλμάτων ανέρχεται στο 1 % των ελεγχθέντων εξόδων.] 

43.	εκτιμά το γεγονός ότι η ΚΕ CBE ανέπτυξε μια προσέγγιση βάσει κινδύνου όσον αφορά τους κατασταλτικούς ελέγχους με στόχο να μειωθεί το ποσοστό σφάλματος μέσω καλύτερα στοχευμένου δείγματος για τον εντοπισμό των πλέον επιρρεπών σε σφάλματα δικαιούχων και, ως εκ τούτου, την ενίσχυση του αποτελέσματος καθαρισμού των ελέγχων αυτών· θεωρεί ότι πρόκειται για σημαντική θετική αλλαγή στην προσέγγιση των κατασταλτικών ελέγχων, δεδομένου ότι το πλαίσιο εσωτερικού ελέγχου της Επιτροπής για τις επιχορηγήσεις του προγράμματος «Ορίζων Ευρώπη» δεν επιτρέπει τον καθορισμό ειδικών αντιπροσωπευτικών δειγμάτων της ΚΕ CBE και, κατά συνέπεια, τον υπολογισμό συγκεκριμένων αντιπροσωπευτικών και υπολειπόμενων ποσοστών σφάλματος για τις κοινές επιχειρήσεις·
44.	σημειώνει ότι, σύμφωνα με το Ελεγκτικό Συνέδριο, οι κοινές επιχειρήσεις που εφάρμοζαν καλά σχεδιασμένη προσέγγιση κατασταλτικών ελέγχων βάσει κινδύνου, είχαν υπολειπόμενο ποσοστό σφάλματος χαμηλότερο του μέσου όρου των κοινών επιχειρήσεων που δεν εφάρμοζαν τέτοια προσέγγιση, χάρη στον συστηματικό εντοπισμό και την υποβολή σε ελέγχους των δικαιούχων με τη μεγαλύτερη επικινδυνότητα·
Παρακολούθηση των παρατηρήσεων προηγούμενων ετών
45.	σημειώνει ότι οι «παρατηρήσεις» στις ειδικές ετήσιες εκθέσεις της ΚΕ CBE αποτελούν στην πραγματικότητα «μη χρονικά προσδιορισμένες συστάσεις» του Ελεγκτικού Συνεδρίου· σημειώνει ότι το Ελεγκτικό Συνέδριο παρακολουθεί ετησίως τις εν λόγω παρατηρήσεις αξιολογώντας το καθεστώς τους ως «ανοικτών» ή «κλειστών»·
46.	σημειώνει ότι το Ελεγκτικό Συνέδριο εξέδωσε 3 παρατηρήσεις (2020/2021), εκ των οποίων 2 παραμένουν ανοικτές όσον αφορά τις εισφορές του κλάδου και των ιδιωτικών μελών της ΚΕ CBE·
[bookmark: TextBodyEnd]47.	σημειώνει ότι η ΚΕ CBE αναγνωρίζει το χαμηλό επίπεδο των εισφορών σε είδος των ιδιωτικών μελών για τις επιχειρησιακές δραστηριότητές της, θεωρεί δε πως η κατάσταση αυτή μπορεί να εξηγηθεί εν μέρει από τον ανοικτό χαρακτήρα των προσκλήσεων της ΚΕ CBE, όπου επίσης τα μη μέλη της BIC[footnoteRef:24] μπορούν να υποβάλουν αίτηση για επιχορηγήσεις BBI χωρίς καμία υποχρέωση στήριξης της πρωτοβουλίας της ΚΕ CBE με εισφορές σε είδος· κατανοεί ότι ο αριθμός των επιτυχόντων από την BIC μειώθηκε στο ελάχιστο για τις τρεις τελευταίες προσκλήσεις, προκαλώντας σημαντική μείωση των εισφορών σε είδος. [24:  	https://ebn.eu/about-ebn/ ] 

